แนวโน้มดัชนีเช้านี้ลดลงเหตุการเมืองกดดัน
นักวิเคราะห์ประเมินดัชนีเช้าวันนี้ทิศทางลดลงจากเหตุการณ์การเมืองทวีความรุนแรงยังคงไม่มีทิศทางที่ชัดเจน แถมปัจจัยต่างประเทศนยังเป็นลบทั้งดาวน์โจนร่วงกว่า 100 จุด
19 เม.ย. 2553

นักวิเคราะห์ประเมินดัชนีเช้าวันนี้ทิศทางลดลงจากเหตุการณ์การเมืองทวีความรุนแรงยังคงไม่มีทิศทางที่ชัดเจน แถมปัจจัยต่างประเทศนยังเป็นลบทั้งดาวน์โจนร่วงกว่า 100 จุด 
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะปรับตัวลดต่อเนื่อง หลังจากปัญหาด้านการเมืองมีท่าทีว่าจะร้อนแรงเพิ่มขึ้น ประกอบกับตลาดหุ้นต่างประเทศต่างปรับตัวลดลงกันทั่วหน้า โดยเฉพาะตลาดหุ้นดาวน์โจนที่ร่วงกว่า 100 จุด รวมถึงราคาสินค้าโภคภัณฑ์ทั้งน้ำมันและทองคำต่างปรับตัวลดลง ซึ่งเป็นปัจจัยลบที่มาพร้อมๆ กัน ดังนั้น เป็นเรื่องยากที่วันนี้ตลาดหุ้นไทยจะปรับเพิ่มขึ้น 
หากนักลงทุนยังคงถือหุ้นที่มีการจ่ายปันผลสูงไม่ได้รับผลกระทบจากปัจจัยการเมืองก็ให้นักลงทุนถือเพื่อการลงทุนไว้ก่อน ส่วนนักลงทุนที่ยังคงไม่มีหุ้นในพอร์ตก็ชะลอการลงทุนออกไป นอกจากนี้ นักลงทุนที่ถือหุ้นซึ่งมีความเสี่ยงสูงให้นักลงทุนขายเพื่อถือเงินสดไว้ก่อน อย่างไรก็ตาม คาดว่านักลงทุนต่างประเทศยังคงมีแรงเทขายออกมาต่อเนื่องเพื่อลดความเสี่ยงจากการลงทุน
 "วันนี้ตลาดหุ้นไทยยังลงต่อเนื่อง ให้แนวรับที่ 720 จุด เพราะปัจจัยลบมาพร้อมๆกันทั้งการเมืองในประเทศ ตลาดต่างประเทศร่วงหนักถ้วนหน้า ราคาน้ำมัน ทองคำลดลง ตลาดหุ้นไทยคงลงด้วย แล้วต่างชาติยังคงขายสทุทธิอีกด้วย"นายเทิดศักดิ์ กล่าว
กรอบการลงทุนวันนี้ให้แนวรับที่ 720 และแนวต้านที่ 740 จุด